open-index/open-wikipedia-markdown huggingface dataset:
Fuad Əhmədov

**Əhmədov Fuad Məhəmmədəli oğlu** — azərbaycanlı aktyor.

## Həyatı
Fuad Əhmədov 1949-cu il avqust ayının 20-də Şamaxının Çaylı kəndində anadan olub.
      
Orta məktəbi orada bitirdikdən sonra hərbi xidmətə gedir, xidməti başa vurduqdan sonra 1974-cü ildə Üzeyir Hacıbəyov adına Dövlət Konservatoriyasına daxil olur və 1978(9?)-cu ildə solo oxuma ixtisasıyla oranı bitirir. Oxuduğu təhsil illərində Dövlət Filarmoniyasının xor kopellasında vokalist kimi fəaliyyət göstərir. 1978(9?)-ci ildə Konservatoriyanı bitirincə təyinatını Musiqili Komediya teatrına alır.  Teatrda artist vokalist kimi işlədiyi müddətdə  bir cox rollarda oynamışdır. 1988-ci ildə 1996-ci ilərdə  H.Bağırovun yaratdığı Bakı Bələdiyyə “Tənqid-Təbliq”  teatrında aktyor kimi fəaliyyət gostərib. 1996-cı ildən yenidən Musiqili Komediya Teatınna qayıtmış və ömrünün sonuna kimi solist-vokalist aktyor eyni zamanda Rus Bölməsi üzrə Aktyor Truppasının müdiri kimi fəaliyyət göstərir. İşlədiyi illərdə "Qaynana"da İlqar, "Hələlik"də Hörmətzadə, "İmtahanda"da Məktəb direktoru, "Bankir adaxlı"da Zaur, "O olmasın bu olsun"da Rüstəm bəy, "Nəğməli könül"də Aslan və bir çox tamaşalarda müxtəlif obrazlar yaratmışdır. Eyni zamanda "Yük", "Qəzəlxan", "Şirbalanın sonuncu məhəbbəti" və bir çox bədii filmlərdə müxtəlif obrazlar yaradır.

1982-ci ildə ailə həyatı qurub, iki övladı var.

2004-ci il 10 may tarixində ürək çatmazlığından qəflətən vəfat edib.

## Filmoqrafiya
# Gülüş sanatoriyası (film, 1989)
# Qəzəlxan (film, 1991)
# Şirbalanın məhəbbəti (film, 1991)
Hafiz Fətullayev

**Hafiz Nürəddin oğlu Fətullayev** () — Azərbaycan kinorejissoru, ssenatist, aktyor.

## Həyatı
Hafiz Fətullayev 24 fevral 1944-cü ildə Bakıda anadan olub. Məşhur Fətullayevlər nəslinin davamçısıdır. Aktyor Fateh Fətullayev və rəssam Nüsrət Fətullayevin qardaşı oğlu, bəstəkar Nurəddin Fətullayevin oğludur. M. A. Əliyev adına ADİİ-nun rejissorluq fakültəsini bitirdikdən (1970) sonra, Azərbaycan Dövlət Dram Teatrında işləyib. 1977–1990-cı illərdə Azərbaycan Dövlət Televiziyasında işləyib. Lider TV-də çalışıb. 1991-ci ildən "Rimur" müstəqil kinokompaniyasının rəhbəri idi. "Qırmızı qatar" və "Müqəddəs odda yanaram" filmlərinin rejissoru olub. Hafiz Fətullayev uzun sürən xəstəlikdən sonra 70 yaşında Bakıda vəfat etmişdir. Maştağa qəbiristanlığında torpağa tapşırılmışdır.

## Filmoqrafiya
# Fatehlərin divanı
# Həmkarlar (film)
# Qırmızı qatar (film, 1993)
# Mücrü (film, 1973)
# Müqəddəs oda yanaram (film, 1991)
# Yeganə əlac (film, 1981)

## Mənbə
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

## Xarici keçidlər
* Hafiz Fətullayev haqqinda süjet. İTV 01.02.2014
* Ramiz Fətullayev. Hafiz Fətullayevə ithaf.
Püstəxanım Əzizbəyova

**Püstəxanım Əzizbəyova** (29 dekabr 1929 – 8 yanvar 1998) — Sovet tarixçisi, alim, akademik, tarix elmləri doktoru (1961), kino məsləhətçisi və Azərbaycan Tarix Muzeyinin keçmiş direktoru. O, maarif adamı, mühəndis və peşəkar solçu inqilabçı Məşədi Əzizbəyovun nəvəsidir və babası haqqında bir neçə əsər də yazmışdır.

## Həyatı
Püstəxanım Əzizağa qızı Əzizbəyova 1929-ci il dekabrın 29-da Bakıda do­ğul­muş­dur. Püstə Əzizbəyova 1951-ci ildə Azərbaycan Dövlət Uni­ver­si­tetinin Tarix fakültə­sini fərq­lənmə dip­lomu ilə bitirəndən sonra bir müd­dət Mə­şədi Əziz­bəyovun ev-muzeyinin direktoru iş­lə­miş­dir. 1954-cü ildə “Azərbaycan neft sə­na­ye­si­nin bərpasında rus xalqının köməyi (1921-1923-cü illər)” mövzusunda dis­ser­ta­si­ya müda­fiə etmişdir. Azərbaycanda so­sialist quruculuğu problemlərini araşdı­ran P.Əziz­bəyova 1961-ci ildə “Azərbaycandakı so­sialist dəyişikliklərində (1921-1923) Le­ni­nin rolu” mövzusunda dissertasiya müdafiə edə­rək ilk azər­baycanlı qadın tarix elmləri dok­toru olmuşdur.

## Fəaliyyəti
P.Əziz­bəyova 1972-ci ildə Azərbaycan Elmlər Aka­de­mi­ya­sının müx­bir üzvü, 1980-ci ildə isə həqiqi üz­vü seçilmişdir.

P.Əziz­bəyova pedaqoji fəaliyyətlə də məşğul olmuş və Bakının müxtəlif ali mək­təb­lə­rin­də dərs de­miş, 1955-ci ildə dosent, 1962-ci ildə isə pro­fessor adını almışdır.

O hələ tə­lə­bə ikən 1948-ci ildə Mərkəzi Lenin Mu­ze­yin­də ekskursi­yaçı işləməyə başlamış, sonra isə onun filialının direktoru və bölmə müdiri ol­muş­dur. 1955-ci ildə o, Azərbaycan Tarixi Mu­zeyinin Ən yeni tarix şöbə­sinin müdiri vəzi­fəsinə keçirilmişdir. 1961-ci ildə muzeyin dir­ektoru təyin olunan P.Əzizbəyova ömrünün so­n­­unadək (1998) bu vəzifədə işləmişdir. Onun böyük təşkilatçılıq qabiliyyəti, mu­zey­şü­naslığa dərindən bələd olması muzey əmək­daş­larının işini elə qurmağa imkan vermişdir ki, bu mədəniyyət ocağı ölkənin aparıcı mu­zey­lərindən birinə, çoxsaylı ümum­ittifaq və xa­rici sərgilərin iştirak­çısına, Elmlər Aka­de­mi­yasının geniş eks­pozisiya və ciddi araş­dır­ma işinin görüldüyü mühüm elmi tədqiqat müəs­sisəsinə çevrilmişdir.

P.Əzizbəyova bir çox mo­no­qra­fiya və müxtəlif həcmli nəşrlərin, o cüm­lə­dən 300-ə yaxın məqalənin müəllifidir.

O, uzun müddət Ümum­it­ti­faq “Bilik” Cəmiyyətinin Bakı bölmə­sinə baş­çı­lıq etmişdir.

## Mükafatları
P.Əzizbəyova “Qırmızı Əmək Bay­rağı”, “Şərəf nişanı” ordenləri, “Rəşa­dətli əmə­­­yə görə” medalı, Azərbaycan SSR Ali So­ve­ti Rəyasət Heyətinin iki Fəxri Fər­manı ilə təl­tif olunmuşdur. 1982-ci ildə isə  Azərbaycan SSR Əməkdar elm xa­dimi adına layiq görül­müş­dür.

## Filmoqrafiya
Əzizbəyova bir neçə kino filminde kino məsləhətçisi və ya ssenarist kimi çıxış etmişdir. Bunlar:
#İlk hücum (film, 1985)
#Qızıl uçurum (film, 1980)
#Bakı Komissarı Məşədi Əzizbəyov (film, 1975)
#İliçin döyünən qəlbi (film, 1967)

## İstinadlar
İosif Kobzon

**İosif Davıdoviç Kobzon** (*Tam adı:* ; ) — SSRİ və Rusiya müğənnisi, filmlərdə mahnı ifa edən, arxiv kadrlarda iştirak edən şəxs. SSRİ xalq artisti, Rusiyanın xalq artisti.

## Həyatı
İosif Kobzon 1937-ci ilin sentyabrın 11-də anadan olub.

İosif Kobzon 30 avqust 2018-ci ildə vəfat edib. Vostryakovsk məzarlığında dəfn olunub.

## Filmoqrafiya
* Baharın on yeddi anı (film, 1973)
* Qorxma, mən səninləyəm
* Mənə inanın! (film, 2007)

## İstinadlar

## Xarici keçidlər
Lev Durov

**Lev Konstantinoviç Durov** (; 23 dekabr 1931, Moskva - 20 avqust 2015, Moskva) — Sovet və Rusiya teatr və kino aktyoru, teatr rejissoru, pedaqoq, SSRİ xalq artisti (1990).

## Həyatı

## Filmoqrafiya
# Qocalar-quldurlar (film, 1971)
# Baharın on yeddi anı (film, 1973)
# Al çiçək (film, 1977)
# Qorxma, mən səninləyəm
# Papaq (film, 2007)
# Qorxma, mən səninləyəm! 1919 (film, 2013)

## Xarici keçidlər
Pərviz Quliyev

**Pərviz Əsəd oğlu Quliyev** () — Azərbaycan əməkdar incəsənət xadimi. Kino rəssamı. Fotoqraf-rəssam.

## Həyatı
Pərviz Quliyev 19 yanvar 1942-ci ildə Bakıda anadan olub. 1961-ci ildən "Azərbaycanfilm" kinostudiyasında laborant, az sonra fotorəssam, usta-fotoqraf kimi çalışıb, 1967-ci ildən foto sexin müdiri vəzifəsində çalışır. Ömrünün 50 ilini kinonun inkişafına sərf edib. 50 il ərzində tanınmış rejissorlarla 40-a yaxın filmin çəklişində iştirak edib. Şəxsi təşəbbüsü ilə kinostudiyada çəkilən fotoşəkillərin və neqativlərin arxivini yaradıb.

Dəfələrlə SSRİ-nin müxtəlif yerlərində keçirilən Azərbaycanın mədəniyyət günlərində fotostendlərin təşkili ilə məşğul olub.

## "Mükafatları"
* 1977-ci ildə kino sahəsində yaxşı işinə görə Pərviz Quliyev SSRİ Nazirlər Kabineti nəzdində Dövlət Kinematoqrafiya Komitəsinin fəxri fərmanı ilə təltif olunub.
* 1980 – "Kinematoqrafiya əlaçısı" və SSRİ Kinematoqraflar Birliyinin üzvü olub.
* 1989-cu ildə "Əmək Veteranı" olub.
* 2008-ci ildə "Əməkdar Mədəniyyət İşçisi" fəxri adı ilə təltif olunub.

## Filmoqrafiya
# Birisigün, gecəyarısı... (film, 1981)
# Alman klinikasına şəxsi səfər (film, 1988) (tammetrajlı bədii film)-fotoqraf-rəssam
# Ata (film, 1988)
# Fəryad (film, 1993)
# Hər şey yaxşılığa doğru (film, 1997)
# Ləqəbi "İKA"dır
# Buta (film, 2011)
# Tərsinə çevrilən dünya (film, 2011)
# Sübhün səfiri (film, 2012)

## İstinadlar
Sofiya Hüseynova

**Sofiya Həsən qızı Hüseynova (Sofa İsmayılova)** () — C.Məmmədquluzadə adına Naxçıvan Dövlət Musiqili Dram Teatrının aparıcı aktrisası, komik, psixoloji və dramatik rolların məharətli ifaçısı, Azərbaycanın xalq artisti (1982), "Şöhrət" ordeni laureatı (1996).

## Həyatı
Sofiya Hüseynova 17 fevral 1926-cı ildə Naxçıvanda anadan olub. Qızlıq soyadı İsmayılovadır. Atası Həsən İsmayılov hərbçi, anası Xədicə Qazıyeva isə aktrisa olub. Sofya Hüseynova orta məktəbi Naxçıvanda bitirib. Şagird vaxtlarında uşaq rollarında səhnəyə çıxıb. Anasının tövsiyəsi ilə 1944-cü ildən teatrın truppasına daxil olub. 1945-ci ildə qısa müddət Zaqatala Dövlət Dram Teatrında işlədikdən sonra yenə Naxçıvana qayıdıb.

Sofiya Hüseynova həyatı boyu Naxçıvan teatrın aktrisası olmuş, bir-birindən maraqlı və rəngarəng obrazlar yaratmışdır. Gülnar və Xuraman, Fitnə ("Vaqif" və "Fərhad və Şirin" Səməd Vurğun), Sara və Gülnisə, Susanna, Nadya ("Solğun çiçəklər", "Aydın" və "Oqtay Eloğlu", Cəfər Cabbarlı), Tərgül ("Məhsəti", Kəmalə Ağayeva), Humay ("Komsomol poeması", İsgəndər Coşqun), Zöhrə ("Eşq və intiqam", Süleyman Sani Axundov), Nərminə ("Göz həkimi", İslam Səfərli), Zalxa ("Toy", Sabit Rəhman), Günəş ("Günəş", Hüseyn Razi), Tanya ("Alınmaz qala", Həsən Elsevər), Tovuz xanım ("Bir cüt bədmüşk ağacı", Əkrəm Əylisli), Gülnaz və Sənəm, Gülçöhrə, Minnət xanım ("Məşədi İbad", "Arşın mal alan" və "Ər və arvad", Üzeyir bəy Hacıbəyov), Gülcamal ("Qatır Məmməd", Zeynal Xəlil), Qızbacı ("Hicran", Sabit Rəhman və Emin Sabitoğlu), Şölə xanım ("Özümüz bilərik", Şıxəli Qurbanov və Süleyman Ələsgərov), Güllücə ("Dan ulduzu", Cahangir Məmmədov) rolları aktrisanın yaradıcılıq nailiyyətləri sayılır.

Milli koloriti həmişə əsas götürən aktrisa, eyni zamanda əcnəbi dramaturqların pyeslərinin tamaşalarında oynadığı obrazların yaşadığı dövrün etiket qaydalarını, sosial mənşəyini, kübar davranış tərzini dərindən mənimsəyib. Mənimsədiklərini isə ifa etdiyi rollarda yaradıcılıqla reallaşdırıb. Bu baxımdan kruçinina, Larisa ("Günahsız müqəssirlər" və "Cehizsiz qız", Aleksandr Ostrovski), Liana ("Bostan iti", Lope de Veqa), Xanuma ("Xanuma", Avksenti Saqareli) rolları aktrisanın ifasında məharətlə oynanılmışdır. Mütənasib uca boyu, zərif bədən quruluşu aktrisaya müxtəlif rollar oynamağa geniş imkan yaradırdı.

Aktrisa 30 iyul 2015-ci il tarixində 89 yaşında Naxçıvanda vəfat edib.

## Təltif və mükafatları
* "Azərbaycan SSR xalq artisti" fəxri adı — 1 dekabr 1982
* "Azərbaycan SSR əməkdar artisti" fəxri adı — 4 oktyabr 1974
* "Naxçıvan MSSR əməkdar artisti" fəxri adı
* "Şöhrət" ordeni — 6 may 1996
* Azərbaycan SSR Ali Sovetinin Fəxri fərmanı — 1 iyun 1974
* Azərbaycan Respublikası Prezidentinin fərdi təqaüdü — 11 iyun 2002
* "Teatr Xadimi" qızıl medalı — 2006

## Filmoqrafiya
* Tale yükü

## İstinadlar
Aleksey Buldakov

**Aleksey Buldakov** () — Rusiya aktyoru, Rusiyanın xalq artisti (2009)

## Həyatı
Aleksey İvanoviç Buldakov 26 mart 1951-ci ildə Altay vilayətində anadan olub. A.Çexov adına Pavlodar Dram Tetarının nəzdində gənclər teatr studiyasında təhsil alıb (1969). 1981-ci ildən Pavlodar, Tomsk, Karaqanda, Ryazan teatrlarında, "Belarusfilm"in nəzdindəki teatr-studiyada (1985-1992) çalışıb. Kinoda 1982-ci ildən çəkilmişdir.

Aleksey Buldakov 3 aprel 2019-cu ildə qastrol səfəri zamanı damarın trmobla tıxanması nəticəsində vəfat edib.

## Filmoqrafiya
# Ləqəbi "İKA"dır

## İstinadlar
Lyudmila Duxovnaya

**Duxovnaya Lyudmila Semyonovna** () — Azərbaycan aktrisası, Azərbaycan Respublikasının xalq artisti (1991).

## Həyatı
Lyudmila Duxovnaya 23 oktyabr 1944-cü ildə Bakıda anadan olmuşdur. 1963-cü ildə S.Vurğun adına Azərbaycan Dövlət Rus Dram Teatrı nəzdindəki studiyanı bitirmişdir. Həmin ildən bu teatrda çıxış edir.

Klassik və müasir dramaturqların pyeslərində müxtəlif obrazlar yaratmışdır: Nastya ("Həyatın dibində", M.Qorki), dul qadın ("Kaliforniyada dəfn", R.İbrahimbəyov), Valentina ("Valentin və Valentina", M.Roşşin), Natalya Qolubeva ("Aləmlə üz-üzə", A.Gelman), Karolli ("Əldən düşmüş at", F.Saqan), Eleonora ("Əliaçıq", İ.Jamiak), Jülyetta ("Oğrular balı", J.Anuy) və s. Azərbaycan Milli Dram Teatrında Elçinin "Ah Paris, Paris" pyesinin tamaşasında Vera rolunda çıxış etmişdir.

1976-ci ildə L.Duxovnaya "Əməkdar artist", 1991-ci ildə "Xalq artisti" fəxri adına layiq görülmüşdür. Azərbaycan Respublikası Prezidentinin fərdi təqaüdçüsüdür.Azərbaycanda teatr sənətinin inkişafındakı xidmətlərinə görə 2019-cu ildə “Şöhrət” ordeni ilə təltif olunub.

2016-cı ildə Rusiyada milli aktyor mükafatı olan Andrey Mironov adına "Fiqaro" mükafatına layiq görülmüşdür.

## Filmoqrafiya
# O qızı tapın (film, 1970)
# Qızıl qaz (film, 1972)
# Boş yer (film, 1989)
# Ləqəbi "İKA"dır
# Nigarançılıq (film, 1998)
# Bir anın həqiqəti (film, 2003)
# Vəkil hanı? (film, 2011)

## İstinadlar
Rəşid Atamalıbəyov

**Rəşid Səlim oğlu Atamalıbəyov** () — Azərbaycan kinorejissoru.

## Həyatı
1956-cı ildə ÜDKİ-nin rejissorluq fakültəsini bitirdikdən sonra, həmin ildən kinoda çalışmağa başlamışdır.

## Filmoqrafiya
# Sovqat (film, 1942)
# Qızmar günəş altında (film, 1957)
# "Kazbek" qutusu (film, 1958)
# DQMV (film, 1959)
# Leyli və Məcnun (film, 1961)
# Payız konserti (film, 1962)
# Azərbaycanın subtropiklərində (film, 1963)
# Şəki sarayı (film, 1965)
# Mezozoy əhvalatı (film, 1976)
Bağır Rəfiyev

**Rəfiyev Bağır Cəbrayıl oğlu** — Azərbaycan operatoru, Azərbaycanın əməkdar incəsənət xadimi (2018).

## Həyatı
Bağır Rəfiyev 5 aprel 1959-cu ildə Bakıda anadan olub. ÜDKİ-nin kinooperatorluq fakültəsində təhsil alıb (1981). Hazırda Rusiyada çalışır. Rusiya istehsalı olan bir neçə filmin operatorudur: "Qaçmağı düşünürəm" (2003), "Kostya Qumankovun Paris məhəbbəti" (2004), "Tanker Tanqo" (2007).

1 avqust 2018-ci ildə isə Azərbaycanın əməkdar incəsənət xadimi fəxri adına layiq görülmüşdür.

## Filmoqrafiya
# Bakı, mən səni sevirəm (film, 2015)
# Çalışan adam (film, 1996)
# Dağıdılmış körpülər (film, 1996)
# Dundukley (film, 1986)
# Dünən, bu gün və... (film, 1989)
# Etimad telefonu (film, 2001)
# Lətifə (film, 1989)
# Murad-Sad (film, 1988)
# Təxribat (film, 1989)
# Ruslar müharibə istəyirmi? (film, 1990)
# Yarasa (film, 1995)

## İstinadlar
Tahir İmanov

**Tahir Qorxmaz oğlu İmanov** () — komediya aktyoru, ssenarist, rejissor, mətn oxuyan, "Parni iz Baku" KVN komandasının keçmiş üzvü, "Planet Parni iz Baku" KVN teatrının bədii rəhbəri, Azərbaycanın əməkdar artisti (2011).

## Həyatı
Tahir İmanov 12 dekabr 1974-cü ildə Bakı şəhərində anadan olub. 1981–1991-ci illərdə Bakı şəhəri 189 saylı məktəbdə təhsil alıb. 1991-ci ildə Azərbaycan Dövlət İqtisad Universitetinə qəbul olub və 1996-cı ildə həmin universiteti bitirib. İxtisasça iqtisadçıdır. 1991–2001-ci illərdə "Parni iz Baku" KVN komandasının üzvü olub. 1992-ci ildə KVN çempionu, 1995-ci ildə KVN "Yay Kubokunun" sahibi və 2000-ci il KVN "Əsrin Çempionu" olmuşdur.

2001-ci ildə "Planet Parni iz Baku" KVN teatrını yaradıb. Hazırda həmin teatrın bədii rəhbəri, rejissoru və aktyorudur.

* AMEA-nın müxbir üzvü, iqtisad elmləri doktoru, professor Qorxmaz İmanovun oğludur
* Azərbaycanın əməkdar artisti, aktyor Cabir İmanovun qardaşıdır.
* Azərbaycanın xalq artisti, bəstəkar Süleyman Ələsgərovun nəvəsidir

## Filmoqrafiya
# Bir anın həqiqəti (film, 2003)
# Durnalar qayıtdı (film, 2003)
# Məhəllə (film, 2003) — rol: Rövşən (Roşka)
# Məhəllə 2 Moskvada (film, 2004) — rol: Rövşən (Roşka)
# Tam məxfi (film, 2004)
# Məşədi İbad-94 (film, 2005) — rol: Sərvər
# Nümunəvi şagird (film, 2006)
# Vərdiş (film, 2006)
# Bir kəndin sevinci(serial 2012)-rol:Kamran
# Qorxma, mən səninləyəm! 1919 (film, 2013)
# Ögey ata (film, 2013)
# Ağanatiq (film, 2017)
# Bəxt üzüyü 2 (film, 2017)
# Məhəllə 3 (film, 2019) — rol: Rövşən (Roşka)
# Ağanatiq 2 (film, 2021)

## İstinadlar

## Xarici keçidlər
* Münsiflər: Tahir Imanov Qorxmaz oglu '''yumorkuboku.az'''
Abbas Bağırov

**Bağırov Abbas Nizami oğlu** () — müğənni, Azərbaycanın əməkdar artisti (2011), Azərbaycan Dövlət Televiziyasının solisti (2011-ci ildən).

## Həyatı
Abbas Bağırov 29 avqust 1982-ci ildə Gəncə şəhərində, ziyalı ailəsində anadan olub. 1988-ci ildə Gəncə şəhərində 34 nömrəli orta məktəbə daxil olub və eyni zamanda Gəncə şəhəri 2 nömrəli musiqi məktəbində fortepiano üzrə Kamal Şirinovdan dərs alıb. 1998-ci ildə məktəbi bitirib. 2000–2002-ci illərdə Tərtər rayonundakı Maliyyə İqtisad kolecində təhsil alıb. 2002-ci ildən musiqi ilə ciddi məşğul olmaq üçün Bakı şəhərinə gəlib və vokal sənətini ciddi öyrəni öyrənərək müxtəlif sənətkarlardan dərs alıb. 2002-ci ildən Azərbaycanın əməkdar artisti Ənvər Sadıqov ilə çalışmağa başlayıb. Gəncədə yaşayarkən uşaqlıq dostu olan pianoçu və aranjmançı Samir Şirinovla birgə çalışıb. 2003–2005-ci illərdə Bakı Musiqi Akademiyasının müəllimlərindən dərslər alıb. Bakı şəhərində keçirilən bir çox festivallarda laureat olub. Həmçinin Türkiyə, Rusiya, Fransa, İtaliya, Amerika və digər Avropa ölkələrində təşkil olunan festivallarda da, Azərbaycanı təmsil edib. 2005–2009-cu illərdə "A-trio" adlı qrup yaradıb. Lakin bir müddət sonra qrup dağılıb. 2006-cı ildə "Sarı gəlin" xalq mahnısına qısametrajlı film-klip çəkdirib. 2007-ci ildə Gəncə şəhərinin 2500 yaşıyla əlaqədər şəhər icra hakimiyyətinin önündəki meydanda konsert verib. Son bir neçə ildir ki, özü də mahnı yazır: həm sözlərini, həm muqiqisini. Bu bəstələri, həm özü, həm də bir çox digər müğənnilər ifa edirlər. 2011-ci ildə Azərbaycan prezidenti İlham Əliyevin imzaladığı sərəncama əsasən Azərbaycan Respublikasının Əməkdar Artisti fəxri adına layiq görülüb.

## Diskoqrafiya

### Mahnılar
* *[[Bakım mənim (mahnı)|Bakım mənim]] (2020)*
* *[[Sevgilim (Abbas Bağırov mahnısı)|Sevgilim]] (2020)*

### Albomlar
* *[[Cənnətdir Bakı (albom)|Cənnətdir Bakı]] (2002)*
* *[[Yağış (albom)|Yağış]] (2004)*
* *[[Aldanma (albom)|Aldanma]] (2006)*
* *[[Heç nə istəmirəm (albom)|Heç nə istəmirəm]] (2008)*
* *[[Aləm gözəl (albom)|Aləm gözəl]] (2012)*
* *[[Sev məni (albom)|Sev məni]] (2013)*
* *[[Canlı konsert (albom)|Canlı konsert]] (2014)*
* *[[İkimiz (albom)|İkimiz]] (2015)*
* *[[Görüş yeri (albom)|Görüş yeri]] (2016)*
* *[[Qarabağ (albom)|Qarabağ]] (2017)*

### Kliplər
* Cənnətdir Bakı (2002)
* Eşqin məhəbbəti (2004)
* Son Dəfə (2006)
* Aldanma (2007)
* Balamın balası (2008)
* Bilərsənmi (2008)
* Sarı gəlin (2008)
* Aləm gözəl (2012)
* Sev məni (2013)
* Yaxşı Ki Varsan (2014)
* Ay Aşıq, Təriflə (2019)
* Sevgilim (2020)
* Azərbaycanım Mənim (2020)
* Ali Baş Komandanım (2020)
* Шуша Возвращается Домой (2020)
* Vətən Yaxşıdır (2020)
* Бакинский Шансон (2020)
* Шалом (2020)
* Türk Sağ İkən (2021)
* Cənnətim Qarabağ (2022)
* Baku — New-York (2023)
* Deprem (2023)
* Sevirəm Səni (2024)

## Filmoqrafiya
# Qış nağılı (film, 2001) (tammetrajlı bədii film) (rol: Dıbış)
# Məhəllə (film, 2003) (tammetrajlı bədii film) (mahnı ifa edən)
# Məhəllə 2 Moskvada (film, 2004) (tammetrajlı bədii film) (mahnı ifa edən)
# 3 bacı (film, 2012–2014) (bədii serial) (rol: özü)

## İstinadlar

## Xarici keçidlər
* Facebook səhifəsi
* Instagram hesabı
* Youtube kanalı
Dilarə Əliyeva (filoloq)

**Əliyeva Dilarə Ələkbər qızı** () — ədəbiyyatşünas, tərcüməçi, 1960-cı ildən Azərbaycan Yazıçılar Birliyinin üzvü, Gürcüstan SSR əməkdar mədəniyyət işçisi, filologiya elmləri doktoru, 1988-ci ildən Azərbaycan Xalq Hərəkatının fəal iştirakçısı, Azərbaycan SSR Ali Sovetinin deputatı (1990).

## Həyatı
Dilarə Əliyeva 1929-cu il dekabrın 14-də Tbilisi şəhərində dəmirçi ailəsində anadan olub.

Tbilisidəki azərbaycandilli 97 nömrəli orta məktəbi bitirdikdən sonra ADU-nun Şərqşünaslıq fakültəsində təhsil almışdır. Azərbaycan SSR EA Nizami adına Dil və Ədəbiyyat İnstitutunun aspiranturasına daxil olandan sonra Gürcüstan SSR EA-nın Şota Rustaveli adına Ədəbiyyat İnstitutuna ezam edilmişdir. Burada rus dilində "Azərbaycan-gürcü ədəbi əlaqələrinin XIX əsr ədəbiyyatında inikası" mövzusunda namizədlik dissertasiyasını işləmiş, 1954-cü ildə müdafiə etmişdir.

Azərbaycan EA Nizami adına Dil və Ədəbiyyat İnstitutunda kiçik elmi işçi, Nizami adına Ədəbiyyat Muzeyində baş elmi işçi, muzeyin qədim və orta əsrlər ədəbiyyatı şöbəsində müdir, sonra Nizami adına Ədəbiyyat İnstitutunun ədəbi əlaqələr şöbəsində böyük elmi işçi, nizamişünaslıq şöbəsində böyük elmi işçi, institutun ədəbi əlaqələr şöbəsində aparıcı elmi işçi olmuş, eyni zamanda bölmə müdiri kimi çalışmışdır. 1984-cü ildə rus dilində "Nizami və gürcü ədəbiyyatı" mövzusunda doktorluq dissertasiyasını müdafiə etmişdir.

1988-ci ildə Ermənistanın Qarabağ torpaqlarına iddiası ilə əlaqədar başlayan Azərbaycan Xalq Hərəkatının fəal iştirakçısı olmuş, AXC İdarə Heyətinin üzvü seçilmişdir.

1991-ci il aprelin 19-da müəmmalı avtomobil qəzasında faciəli şəkildə həlak olmuşdur (Aydın Məmmədov ilə birgə). Bakıda Fəxri Xiyabanda dəfn edilmişdir.

Dilarə Əliyeva Azərbaycan Qadın Hüquqlarını Müdafiə Cəmiyyətinin qurucularından və rəhbərlərindən biri olmuşdur. Hazırda qadın hüquqlarının müdafiəsi ilə məşğul olan ictimai birlik və Bakıda bir küçə onun adını daşıyır.

## Əsərləri
* Из истории азербайджанско-грузинских литературных связей (Azərbaycan-gürcü ədəbi əlaqələri tarixindən). Bakı: Azərbaycan SSR EA nəşriyyatı, 1958, 174 səh;
* Ürək bir, dilək bir. Bakı: Yazıçı, 1981, 217 səh.

## Tərcümələri

### Gürcücədən
# Qardaşlar (hekayələr). Bakı: Azərnəşr, 1972, 122 səh;
# Bir gecənin sevinci (hekayələr). Bakı: Gənclik, 1977, 82 səh;
# Arçil Sulakauri. Aşağı-yuxarı (povest və hekayələr). Bakı: 1978, 185 səh;
# Mixail Cavaxişvili. Torpaq çəkir. Bakı: Yazıçı, 1980, 248 səh. (şərikli);
# İlya Çavçavadze. Dilənçinin hekayəti. Bakı: Yazıçı, 1987, 151 səh;
# Kür Xəzərə qovuşur (gürcü ədəbiyyatından seçmələr). Bakı: Yazıçı, 1988, 383 səh. (şərikli).

## İstinadlar

## Mənbə
* Dilarə Əliyeva
İlham Qasımov

**İlham Zakir oğlu Qasımov** () — televiziya aparıcısı, aktyor, rejissor, ssenari müəllifi, Oğlan evi və Oğlan evi 2 filmlərinin ssenari həmmüəllifi, "Bomba Awards" mükafatını almış rejissor, Kintamani Filmin yaradıcısı, rəhbəri,
Yuxu filmində "Əliabbas" obrazı ilə ekranlarda məşhurlaşan aktyor, Planet Parni İz Baku KVN teatrı və komandasının əvvəlki üzvü, Heydər Əliyev Sarayının direktoru (2023-cü ildən).

## Həyat və fəaliyyəti
İlham Qasımov 20 avqust 1977-ci ildə Bakı şəhərində dünyaya gəlib. 261 saylı məktəbdə oxuyub. Məktəbdə oxuyarkən İlham müxtəlif səhnəciklər hazırlayıb və çıxış edirmiş. Məktəbi bitirəndən sonra İlham Azərbaycan Texniki Universitetinə daxil olub. Universitet illərində də sənətə maraq göstərən İlham "Azərbaycan Dövlət İqtisad Universiteti"nin KVN komandasında (Biz biznesdənik) çıxış edib və komandayla 1994 və 1995-ci ildə Azərbaycan çempionu olub. Yaradıcılığına "Bakılı oğlanlar" ŞHK komandasında əvvəlcə aktyor, sonralar isə ssenari müəllifi və rejissor qismində davam edib. Gənc yaşında 1994-cü ilin mayında "Yuxu" filmində Əliabbas rolunda çəkilib. İlhamə Quliyevanın "İncitmə qəlbimi" klipində rejissorluq edib. Aparıcı qismində isə ABA TV-də "Məhəbbət Üçbucağı", "Music ball", "Nərdivan" verilişlərində çıxış edib. Daha sonra Space telekanalında "Piramida", "Zəfər Zəngi" və "Auksion" verilişlərini aparıb. 2001–2006-cı illərdə "Planet Parni iz Baku" KVN teatrının üzvü olub. "Məhəllə 1" və "Məhəllə 2" filmlərində Ruslan (Rusik) obrazını canlandırıb. Bir çox baxımlı verilişlərin müəllifi və rejissoru olub. Hazırda İlham Qasımov reklam çəkilişləri və kommersiya filmləri istehsalı ilə məşğul olan şirkətin rəhbəridir. Özü isə son zamanlar ssenarist, rejissor və prodüser kimi fəaliyyət göstərir. 2015-ci ildə Tural Sevdimalı və DJ Fateh-lə birgə rejissorluğunu elədiyi Oğlan evi kinokomediyası ekranlara çıxıb. 2016-cı ildə isə filmin 2-ci hissəsi [Oğlan evi 2] təqdim olundu. 2017-ci ildə [İranla Azərbaycanın müştərək istehsalı olan qurluşçu rejissor Babək Şirinsefat baş prodüser isə İlham Qasımov olan "Tayson" kinokomediyası ekranlara çıxdı.

02 may 2025-ci il tarixində İlham Qasımov Azərbaycan Respublikasının Kino Agentliyinin Müşahidə Şuraya üzv təyin edilib

### Ailəsi
İlham Qasımov 2014-cü ilin martında Ayla xanımla ailə həyatı qurmuşdur.

## Filmoqrafiya
# Yuxu (film, 2001)
# Məhəllə (film, 2003)
# Məhəllə 2 Moskvada (film, 2004)
# Xəyallar gündəliyi (film, 2008)
# Oğlan evi
# Oğlan evi 2
# Tayson (film, 2017)

## İstinadlar

## Xarici keçidlər
* İlham Qasımov — Oxu. Az üçün müsahibə
Aftandil İsrafilov

**Aftandil Eynulla oğlu İsrafilov** () — qarmon ifaçısı, Azərbaycan Respublikasının xalq artisti (1998). Dağıstan Respublikasının xalq artisti (2008)

## Həyatı
Aftandil Eynulla oğlu İsrafilov 1941-ci ilin yanvarın 24-də Bakıda anadan olub. O, 1961-ci ildə Politexnik İnstitutunun (indiki Azərbaycan Texniki Universiteti) mülki tikinti fakültəsinə qəbul olmuşdur. Qarmona olan marağına görə təhsilini yarımçıq qoyaraq həyatını musiqiyə həsr edib.

A. İsrafilov "Azkonsert"in tərkibində ansambl yaradaraq bədii rəhbərliyini həyata keçirir. Aftandil İsrafilov 1970-ci ildə Zeynəb Xanlarova ilə birgə Türkiyədə qastrol səfərindən sonra onun ansamblının tərkibində müxtəlif ölkələrdə silsilə konsertlərdə çıxış etmişdir.

Aftandil İsrafilov "Zemfira", "Kəmalə", "Nazilə", "Aynurə", "Jalə", "Basqalı" kimi 100-ə qədər musiqi havasının müəllifidir.

Aftandil İsrafilov səhhəti ilə bağlı 2 dekabr 2022-ci ildə reanimasiya yerləşdirilib. 2023-cü ilin mart ayında yenidən səhhətində problemlər yaranıb. 29 aprel 2023-cü ildə vəfat edib. İkinci Fəxri Xiyabanda dəfn olunub.

## Mükafatları
* "Azərbaycan SSR əməkdar artisti" fəxri adı — 1 dekabr 1982
* "Azərbaycan Respublikasının xalq artisti" fəxri adı — 24 may 1998
* Azərbaycan Respublikası Prezidentinin fərdi təqaüdü — 5 iyul 2003
* "Dağıstan Respublikasının xalq artisti" fəxri adı — 22 aprel 2008
* "Şöhrət" ordeni — 25 yanvar 2016

## Filmoqrafiya
* Ad günü (film, 1977)
* Məhəllə (film, 2003)
* Məhəllə 2 Moskvada (film, 2004)
* Xalq təranələri (film)

## İstinadlar
Valdis Pelş

**Valdis Eyjenoviç** (**Yevqenyeviç**) **Pelş** (; ; ) — latış əsilli sovet və Rusiya televiziya aparıcısı, teleprodüser, televiziya rejissoru, aktyor və musiqiçi.

## Həyatı
Valdis Pelş 5 iyun 1967-ci ildə Riqada anadan olmuşdur. Onun atası milliyətcə latış, anası rusdur.

O, Moskva Dövlət Universitetinin Fəlsəfə fakültəsini bitirmişdir, qısa müddət SSRİ Elm Tarixi və Texnologiya İnstitutunda kiçik elmi işçi çalışmışdır.

## Filmoqrafiya
* 1998 — Pyzhik — bu busiest yeri.
* 2000 — Brat 2 — rolu özü.
* 2000 — 33 kvadrat metr — özü kimi (epizod "avtomobilin çəkinin")
* 2004 — Məhəllə 2 Moskvada — polis.
* 2005 — Türk turbit — Danchenko.
* 2007 — Zolushka.ru — özü kimi.
* 2007 — Love-yerkökü — özü kimi.
* 2008 — qar adamı.

## İstinadlar
Svetlana Bulax

**Svetlana Mixaylovna Bulax** () — Azərbaycan aktrisası, Azərbaycanın əməkdar artisti (2015).

## Həyatı
Bulax Svetlana Mixaylovna 28 may 1950-ci ildə Donetsk vilayətində anadan olmuşdur. 1969-cu ildə Kiyev Dövlət Musiqili Komediya teatrının nəzdində Teatr kadrlarının hazırlanması üzrə teatr studiyasına qəbul olunub və 1971-ci ildə Operetta aktrisası peşəsinə yiyələnərək bitirb.

1971-1973-cü illərdə Şevçenko adına Kirovoroj Rus Dövlət Musiqili Dram Teatrında işləyərkən "Koroleva Çardaşa"da Stazi, "Maritsa"da Lizoçka, "Moskovkiye kanikulı"da Katya, "Volnıy veter"də Pepitta, "Noçnoy neznakomets"də Tanya, "Vse naçinaetsya s lyubvi"də Lena, "Proşalnıy ujin"də Valentina, "Ne bespokoysa, mama"da Mziya, "Doktor Aybolit"də Çi-çi, "Jivaya muzıka"da Dovşan kimi rolları ifa etmişdir.

1982-ci ildə ailə vəziyyəti ilə əlaqədar Bakı şəhərinə gəlmiş, 1983-cü ildən Azərbaycan Dövlət Musiqili Komediya Teatrına işə qəbul olunmuşdur.

İşlədiyi müddət ərzində "Filumena Marturano"da Diana, "Pominalnaya molitva"da Qolda, "Qırmızı papaq"da tülkü, "Düyməcik"də qurbağa, "Odnajdı v Baqdade"də Afət, "Perekrostok"da Dodo, "Sıqan premyer"də qrafinya İrini, "Silva"da Yulianna, "Maritsa"da Bojena, "Vesyolaya vdova"da Militsa, "Arşın mal alan"da Telli, "İki küpə girən qarı"da küpə girən qarı, "Nu volk poqodi"də donuzları kimi rolları ifa etmişdir.

Bundan başqa uşaq tamaşalarına rejissorluq etmişdir. Bunlardan "İki küpə girən qarı", "Qızıl cücə" və "Nu volk poqodi"(ikinci rejissor) tamaşalarıdır.

14 sentyabr 2015-ci ildə Azərbaycanın əməkdar artisti fəxri adına layiq görülmüşdür. 9 may 2018-ci ildə və 10 may 2019-cu ildə Prezident Mükafatına layiq görülmüşdür.

Subaydır, 2 övladı var.

## Filmoqrafiya
# Məhəllə 2 Moskvada (film, 2004)
# Sonuncu fəsil (teleserial, 2013)

## İstinadlar

## Mənbə
* Svetlana Bulax
Xuraman Qasımova

**Xuraman Əkrəm qızı Qasımova** () — Azərbaycan opera müğənnisi (soprano), pedaqoq, Azərbaycan SSR xalq artisti (1986), Azərbaycan SSR Dövlət mükafatı, "Şöhrət" və "Şərəf", "İstiqlal" ordenləri laureatı.

## Həyatı
Qasımova Xuraman Əkrəm qızı 6 iyun 1951-ci ildə Bakıda doğulmuşdur. Xuraman və böyük bacısı Fidan Qasımova bacılarının valideynləri daim incəsənətlə bağlı olub, şeir yazıb, musiqiyə meyil göstəriblər. 1975-ci ildə Azərbaycan Dövlət Konservatoriyasını bitirmişdir. 1976-cı ildən Azərbaycan Opera və Balet Teatrının solisti olmuşdur.

Əsas partiyaları: Səlma ("Aldanmış ulduzlar", M. Quliyev), Sevil və Dilbər ("Sevil", F. Əmirov), Nigar ("Koroğlu", Ü. Hacıbəyli), Mimi və Müzetta ("Bohema", C. Puççini), Dezdemona, Aida ("Otello", "Aida", C. Verdi), Tatyana ("Yevgeni Onegin", P. Çaykovski), Xurşudbanu Natavan (Natavan, Vasif Adıgözəlov) və s.

İfaçıların 5-ci Zaqafqaziya müsabiqəsinin (1977, I mükafat), vokalistlərin M. Qlinka adına 7-ci Ümumittifaq müsabiqəsinin 1977 və Mariya Kallas adına Beynəlxalq müsabiqəsinin (Afina, 1981; həmçinin "Qran pri" qızıl medalına layiq görülmüşdür), eləcə də ifaçıların P. Çaykovski adına 8-ci Beynəlxalq müsabiqəsinin (Moskva, 1982) laureatıdır. Kinofilmlərə çəkilmişdir ("Mən ki gözəl deyildim", "Həyat bizi sınayır"). 1982-ci ildən Bakı Musiqi Akademiyasında dərs deyir (1994-cü ildən solo oxumaq kafedrasının müdiri, 1996-cı ildən professor) 1994-cü ildən İstanbul Dövlət Universiteti konservatoriyasının professorudur. Bir sıra xarici ölkələrdə (Bolqarıstan, Çexoslovakiya, Malta, Fransa, Avstriya, Norveç, Türkiyə, Finlandiya və s.) çıxış etmişdir.

## Təltif və mükafatları
* "Azərbaycan SSR xalq artisti" fəxri adı — 30 may 1986
* "Azərbaycan SSR əməkdar artisti" fəxri adı — 13 iyul 1982
* Azərbaycan SSR Dövlət mükafatı — 27 aprel 1984
* Azərbaycan SSR Lenin komsomolu mükafatı — 1976
* "İstiqlal" ordeni — 5 iyun 2021
* "Şərəf" ordeni — 27 may 2011
* "Şöhrət" ordeni — 5 iyun 2001
* "Heydər Əliyevin 100 illiyi (1923–2023)" yubiley medalı — 2024

## Filmoqrafiya
* Gələcəyin qurucuları (film, 1982)
* Həyat bizi sınayır (film, 1972)
* Kədərimiz... Vüqarımız...
* Kinorejissor Həsən Seyidbəyli (film, 2002)
* Maestro Niyazi (film, 2007)
* Mən ki gözəl deyildim (film, 1968)
* Nəğməkar torpaq (film, 1981)
* Qaraca qız (film, 1966)(film, kinoalmanax)
* Silinməyən izlər... (film, 2011)
* Ürəkdən ürəyə (film, 2007)
* Üzeyir ömrü (film, 1981)

## Xatirəsi
1995-ci ildə Xuraman Qasımovanın həyatının dramatik anlarını əks etdirən *Zəng* adlı qısametrajlı sənədli film həsr olunmuşdur.

## İstinadlar

## Xarici keçidlər
* Xuraman Qasımovanın doğum günü
* Xalq artisti Xuraman Qasımova 1990-cı illər haqqında
Olqa Rojdestvenskaya

**Olqa Sergeyevna Rojdestvenskaya** (; d.6 avqust 1969) — sovet və Rusiya müğənnisi, uşaq vaxtı bədii və cizgi filmlərdə ("Qırmızı papaq" bədii filmi, "Qızcığaz və delfin" cizgi filmi və s.) kadrarxası ifa etdiyi mahnılara görə məşhurlaşmışdır. Müğənni Janna Rojdestvenskayanın qızıdır.

Azərbaycan kinematoqrafiyasında 1979-cu ildə lentə alınmış "Mən mahnı qoşuram" filmində ifa etdiyi Sona roluna görə tanınır. Bu həm də onun kinoda ilk və yeganə roludur.

## Filmoqrafiya
* Mən mahnı qoşuram (film, 1979)
Elmira Həşimzadə

**Elmira Həşimzadə** — azərbaycanlı aktrisa.

## Həyatı
Elmira Haşımzadə 23 sentyabr 1945-ci ildə Xaçmazda anadan olub. 

Sumqayıt Kimya və Texnologiya Texnikumunda (1971), M.A.Əliyev adına ADİİ-da təhsil alıb (1971-1976).

## Filmoqrafiya
# Mənim ağ şəhərim (film, 1993)
# Özgə vaxt (film, 1996)

## İstinadlar
Səmayə Sadıqova

**Səmayə Seyfulla qızı Sadıqova** — aktrisa.

## Həyatı
Səmayə Sadıqova M.A.Əliyev adına Azərbaycan Dövlət İncəsənət İnstitutunu bitirdikdən sonra Ərəblinski adına Sumqayıt Dövlət Dram Teatrında işləməyə başlayıb. 1977-ci ilə kimi bu teatrın səhnəsində çox sayda tamaşada rol alıb. 1995-2000-ci illərdə S.Qurbanov adına Azərbaycan Dövlət Musiqili Komediya Teatrında çalışıb. 2000-ci ildən Bakı Bələdiyyə Teatrında fəaliyyət göstərir. 

Sumqayıt Dram Teatrında çalışdığı illərdə ona "Əməkdə fərqlənmə"yə görə medalı və Azərbaycan SSR Əməkdar artisti fəxri adı verilmişdir.
1993-cü ildə Aqşın Babayevin "Oğul" tamaşasında yaratdığı Ana obrazına görə ilin ən yaxşı aktrisası olub, Teatr Xadimlər ittifaqının təsis etdiyi "Qızıl Dərviş" mükafatına layiq görülüb.

## Əsas rolları

**Sumqayıt Dövlət Dram Teatrı**
# Adamın adamı (Anar) — Süsən
# Mehrişah (O.Məmmədov) — Mehrişah
# Oqtay Eloğlu (C.Cabbarlı) — Sevər 
# Park (R.İbrahimbəyov) — Vika
# Təhminə və Zaur (Anar) — Təhminə
# Ölülər (C.Məmmədquluzadə) — Kəblə Fatma
# Şah İsmayıl (Kərimzadə) — Aləmşahbəyim 

**Azərbaycan Dövlət Musiqili Komediya Teatrı**
# Özümüz bilərik (S.Qurbanov) — Ceyran
# Hərənin öz ulduzu (İ.Məlikzadə) — Məleykə
# Qızıl toy (R.Heydər) — Əcnəbi qız

**Bakı Bələdiyyə Teatrı**
# Tənha qadınlar (Ə.Nesin) — Diha
# Müsyo Jordan və Dərvişi Məstəli şah (M.F.Axundov) — Xanpəri
# Dönüş (C.Cabbarlı) — Turac
# Ölülər (C.Məmmədquluzadə) — Kəblə Fatma
# Vətənə igidlər gərəkdir (R.İçərişəhərli) — şəhid anası
# Unutqanlıq qorxunc bəladır (Ə.Əliyev) — ana 
# Cırtdan, Məlikməmməd və üç gözəl (nağəl-tamaşa) — küpəgirən qarı
# Elektra (Sofokl) — qadın
# Dəli Domrul (A.Məmmədov) — ağı deyən
# Yalan (S.Rəhman) — Tərlan xanım

## Filmoqrafiya
# Mənim ağ şəhərim (film, 1993)
# Canavar balası
# Qırmızı qar (film, 1998)
# Məhv olmuş gündəliklər (film, 1999)
# Sirr (serial, 2012)

## İstinadlar
Nazim Pişyari

**Nazim Pişyari** və ya **Faytonçu Nazim** olaraq da tanınır. () — Azərbaycan müğənnisi, aktyoru.

## Həyatı
1968-ci il avqustun 26-da Lənkəranda anadan olub. 1985-cı ildə Bakı şəhəri 26 saylı orta musiqi məktəbinin klassik gitara və ümumi fortepiano şöbəsini bitirib. 1988-1991-ci illərdə Ü. Hacıbəyov adına Azərbaycan Dövlət Konservatoriyasında fərdi qaydada vokal dərsləri alıb. 1990-cı ildən peşəkar səhnədədir. 1994-cü ildə İsveç və Norveçdə qastrol səfərlərində olub. 1995-ci ildə "Kainat" qrupunu yaradıb. 1998-ci ildə "Kainat" qrupuyla Almanıyanın bir sıra şəhərlərində qastrolda olub.

2025-ci ilin yanvarında şemik insult keçirib, yıxılaraq kəllə beyin travması alıb.

## Filmoqrafiya
# Məşədi İbad-94 (film, 2005)

## İstinadlar

## Xarici keçidlər
Arzu Rzayev

**Arzu Rzayev** – Azərbaycan estrada müğənnisi və aktyoru.

## Həyatı
Musiqiyə istrumentalist kimi gələn müğənni peşəkar səhnəyə 1985-ci ildən çıxıb. Elə həmin illərdə Almaz Ələsgərova ilə ilk dueti olan musiqisi Səid Rüstəmova məxsus "Dedim-dedi" mahnısını ifa edilib. Mügənninin "Canım", "Bakı yurdum" və s. kimi albomları hal-hazırda da sevə-sevə dinlənilməkdədir.

## Filmoqrafiya
# Yurd yeri
# Yurd yeri 2
# Qış nağılı. I film (film, 2002)
# Məşədi İbad-94 (film, 2005) — İbkanın cangüdəni
# "Moskva-Bakı" qatarı (film, 2005)
# Bacanaqlar (teleserial, 2009)
# Qardaşımdan yaxşısı yox idi (film, 2010)
# 3 bacı (film, 2012-2014) (bədii serial) (rol: özü)
# Ailəmiz (film, 2013)

## İstinadlar
Vüqar

**Vüqar** ( (Vəqar) – qürur, iftixar) — ərəb mənşəli kişi adıdır. Azərbaycanda geniş istifadə olunan addır. İngiliscə "Vugar", rusca "Вугар" kimi səslənir.

* Vüqar Bağırov — Rusiya alimi.
* Vüqar Həşimov — Azərbaycan şahmatçısı, qrosmeyster
* Vüqar Rəhimzadə — Azərbaycan Respublikası Milli Məclisinin II çağırış deputatı, əməkdar jurnalist
* **[[Vüqar Əsgərov]]**
:* Vüqar Əsgərov (yazıçı) — "Respublika Xatirə Kitabı" redaksiyasında böyük redaktor, Azərbaycan Jurnalistlər Birliyinin üzvü.

* Vüqar Zeynalov
* Vüqar Rahi
* Vüqar Yarməmmədov
* Vüqar Şıxıyev
* Vüqar Əmiraslanov
İzzət Bağırov

**İzzət Bağırov** (17 may 1976, Bakı, Azərbaycan SSR) — azərbaycanlı müğənni, aktyor.

## Həyatı
İzzət Bağırov 17 may 1976-cı ildə anadan olub, əslən Balaxanlıdı. Bakıxanov qəsəbəsindəki 4 nömrəli Musiqi Məktəbinin tar sinfini, sonra isə Bülbül adına orta ixtisas məktəbini, daha sonra Azərbaycan Dövlət Mədəniyyət və İncəsənət Universitetini bitirib, ali təhsillidir.

"7-17" Dövlət müsabiqəsində iştirak etmiş və qalib olmuşdur. 1995-ci ildən daha da populyarlaşıb.

Dəfələrlə Həcc ziyarətində, Məşhəddə olub. Oruc tutub, ehsanlar verir. Çox vaxt da Cümə məscidində namaz qılır.

Kumiri İbrahim Tatlısəsdir.

## Diskoqrafiya

### Studiya Albomları

### Yığma Albomları

## Videoqrafiya

## Filmoqrafiya
#Yaz yuxusunun işığı (film, 1996)
#Yanmış körpülər (film, 2007)
#"Moskva-Bakı" qatarı (film, 2005)
#Ayrılıq imiş (film, 2008)
#Oyunçu (film, 2008)
#Ümidlər puç olanda (film, 2018)

## İstinadlar
İlkin Həsəni

**İlkin Həsəni** (21 oktyabr 1983, Sabirabad, Azərbaycan SSR) — televiziya aparıcısı, aktyor, prodüser.

## Həyatı
İlkin Həsəni 1983-cü il oktyabrın 21-də anadan olub. Nəsimi rayonu 35 və 164 saylı məktəblərdə rus, son 3 sinfi isə Nərimanov rayonu 2 saylı Dəmir Yolu Liseyində Azərbaycan dili bölməsində təhsil alıb. 2000-ci ildə Azərbaycan Mədəniyyət və İncəsənət Universitetinin kinooperatorluq fakültəsinə daxil olub. 2000–2001-ci illərdə peşəkar foto sənətinə yiyələnib, 2001-ci ildə Gənclər və Turizm Nazirliyinin keçirdiyi fotomüsabiqədə 3-cü, 2001-ci ilin noyabrında Fransanın Strasburq şəhərində keçirilən fotomüsabiqədə isə 1-ci yerə layiq görülüb. 2001-ci ildən televiziya rejissorluğu fakültəsində təhsilini davam etdirib. Elə həmin ildən Azad Azərbaycan Televiziyasında çalışmağa başlayıb. 106 FM radiosunda xəbər diktoru kimi fəaliyyətə başlayıb. Bir ildən sonra televiziya aparıcısı olub.

"Virtual Time" (106 Fm), "Çox maraqlı", "ATV Maqazin", "Yeni ulduz", "Sözüm var", "Bizim səhər", "Xalq ulduzu", "AutoTime" kimi verilişlərin aparıcısı, "Bozbash Pictures" layihəsinin və Şəmi müəllim obrazının müəllifidir.

İlkin Həsəni 2013-cü ildə hal-hazırda direktoru olduğu "İlk Media" şirkətini təsis edib. 2015-ci ildə Bakıda keçirilən ilk Avropa Oyunlarında Velosiped İdman növü üzrə ulduz səfir seçilmişdir. 2006–2007-ci illərdə Azərbaycan Sərhəd Qoşunlarında hərbi xidmətdə olub və xidmətini baş çavuş rütbəsi ilə başa vurub.

## Layihələri
**Aktyor kimi**
* "Moskva-Bakı" qatarı (film, 2005)
* Bozbash Pictures (2011–2018)
* Ay brilliant (film, 2015)
* Axırıncı yol (film, 2016)
* Stalinin başı (film, 2016)
* Palata 106 (2016–2017)
* Bir Xalanın Sirri (film, 2018)
* Bombaltı (film, 2019)

**Baş prodüser kimi**
* Bozbash Pictures (2011–2018)
* Ay brilliant (film, 2015)
* Axırıncı yol (film, 2016)
* Stalinin başı (film, 2016)
* Palata 106 (2016–2017)
* Bir Xalanın Sirri (film, 2018)
* Bombaltı (film, 2019)
* Buğlama (2018–2022)

## İstinadlar

## Xarici keçidlər
*  
*  
*  
*  
*  İlkin Həsəni — Linkedin səhifəsi
Elnur Əhmədov

**Elnur Əhmədov** (*Elnur Oruc oğlu Əhmədov*; 13 may 1977, Məmmədbəyli, Zəngilan rayonu, Azərbaycan SSR) — Azərbaycan Respublikasının əməkdar artisti (2007).

## Həyatı
Elnur Əhmədov 1994-cü ildə A. Zeynallı adına Bakı Musiqi texnikumunu, 1998 və 2000-ci illərdə isə Bakı Musiqi Akademiyasının kamança ixtisası bitirib magistr dərəcəsi almış və ali təhsilə yiyələnmişdir. Hal-hazırda Azərbaycan Milli Konservatoriyasının dosenti həmçinin  Azərbaycan Milli Konservatoriyası nəzdində Musiqi Kollecində müəllim vəzifəsində çalışır.

1999-cu ildən Azərbaycan Akedemik Opera və Balet teatrında yeganə kamança ifaçısı olaraq orkestr solisti vəzifəsində çalışır və çilli tamaşalarda muğam partiyalarını ifa edir. Üzeyir Hacıbəyovun Leyli və Məcnun operasını İstanbulda, Parisdə  YUNESKO-nun səhnəsində, Qətərdə, İsveçrədə, Düşənbədə  və başqa ölkələrdə Azərbaycan milli musiqisini və muğamını təmsil edir. 

2001-ci ildə Strasburqda Azərbaycan Avropa Parlamentinə qəbul olunanda 2002-ci ildə Vaşinqtonda İpək yolu  festivalında Amsterdamda Atlas ansamblı proyektində dünya musiqiçiləri ilə birlikdə çıxış etmişdir. 2003-cu ildə Səmərqənddə  keçirilən Şərq Təranələri Beynəlxalq musiqi festivalında xalq artisti Zabit Nəbizadə ilə ikinci yerə layiq görülmüşdür. 2005-ci ildə Heydər Əliyev Fondunun dəstəyi ilə keçirilən 1-ci muğam televiziya müsabiqəsində kamança ifaçısı olaraq bu layihədə iştirak etmişdir. Azərbaycanın xalq artisti Mənsum İbrahimov, xalq artisti Elçin Həşimov və əməkdar artist Kamran Kərimovla birlikdə Qarabağ muğam qrupu olaraq bir çox ölkələrdə ABŞ, İngiltərə, Fransa, Avstriya, Norveç,  İsveçrə, Rusiya, Ukrayna, Belarusiya, Hollandiya, İran, Misir, Finlandiya, İsveç və başqa ölkələrdə konsert proqramı ilə çıxış etmişdir. Həmçinin 2011-ci ildə Danimarkanın Kopenhagen şəhərində Vomeks Beynəlxalq  musiqi Festivalında iştirak etmişdir. 2003-cü ildə xalq artisti, professor Siyavuş Kəriminin rəhbərliyi ilə Latın Amerika musiqiçiləri ilə birgə Salam – Hola layihəsində yaxından iştirak etmişdir. 2005-ci ildə Humay milli mükafatına layiq görülmüşdür. 2007-ci ildən xalq artisti maestro Yalçın Adıgözəlovla Qarabağ muğam qrupu ilə birgə Simfonik muğam layihəsi ilə  İzmir, İngiltərə, Minsk, Kiev, Düşənbə, Lüksemburq, Almaniya, Pekin və s. ölkələrdə konsert proqramı ilə çıxış edir. 2009-cu ildə Bakıda keçirilən 1-ci Beynəlxalq Muğam Festivalında xanəndə əməkdar artist Təyyar Bayramovla Qran pri mükafatina layiq görülmüşdür. 2009-cu ildə tarzən Elçin Həşimovla birgə Heydər Əliyev Fondunun layihəsində yaxından iştirak etmiş və gənc xanəndələrin ifasında bütün muğam dəsgahlarını və zərb muğamları lentə almışdır. 2007-ci ildə əməkdar artist fəxri adına layiq görülüb, Prezident  mükafatçısıdır. 2020-ci il 31 dekabr tarixində Prezident İlham Əliyevin sərəncamı ilə Tərəqqi medalı ilə təltif olunub.

## Filmoqrafiya
# Güllələnmiş heykəllər (film, 2002)
# Məşədi İbad-94 (film, 2005)
# Biz qayıdacağıq (film, 2007)

## İstinadlar
Şirzad Fətəliyev

**Şirzad Fətəliyev** — Azərbaycan musiqiçisi, balaban ifaçısı, Azərbaycan Respublikasının əməkdar artisti.

## Həyatı
1972-ci ildə Şamaxı rayonunu Muğanlı kəndində musiqiçi ailəsində anadan olmuşdur. İlk musiqi dərslərini atası ustad Nizam Fətəliyevden alıb, sonralar digər ustad sənətkarlı dinləmiş bəhrələnmişdir.

## Filmoqrafiya
# Bir anın həqiqəti (film, 2003)
# Məhəllə (film, 2003)
# Məhəllə 2 Moskvada (film, 2004)
# Məşədi İbad-94 (film, 2005)
# Biz qayıdacağıq (film, 2007)
# Cavid ömrü (film, 2007)
# Ölüm növbəsi (film, 2009)
Mirzə Ağabəyli

**Mirzə Qasım oğlu Ağabəyli** () — azərbaycanlı aktyor, Azərbaycan Respublikasının Əməkdar Artisti.

## Həyatı
Mirzə Ağabəyli 1950-ci il avqust ayının 29-da Bakının Buzovna qəsəbəsində anadan olub. 1971-ci ildə M.A.Əliyev adına Azərbaycan Dövlət İncəsənət İnstituna daxil olub. 1975-ci ildə SSRİ xalq artisti, professor Mehdi Məmmədovun rəhbərlik etdiyi Dram və kino aktyorluğu fakültəsini bitirib. 1975-ci ildə S.Rəhman adına Şəki Dövlət Dram Teatrında təyinatla işləyib. 1976-cı ildə hərbi xidmətə çağırılıb. 1977-ci ildə M.A.Əliyev adına Azərbaycan Dövlət İncəsənət İnstitutunun nəzdindəki, "Tədris" teatrında aktyor vəzifəsində işləyib. 1982-ci ildə Azərbaycan Dövlət Milli Akademik Dram Teatrına dəvət olunub. 1994-cü ildən C.Cabbarlı adına Azərbaycanfilm Kinostudiyasının nəzdində olan "Bəri - Bax" kinostudiyasında bədii rəhbər vəzifəsində işləyib. 2008-ci ildə "Sınaq film" prodüser mərkəzində koordinator vəzifəsində çalışıb. 2008-ci ildə yenidən Akademik Milli Dram Teatırına dəvət olunub. 2009-cu ildə Azərbaycan kinosunun yaranmasının 111 illiyi ilə əlaqədar Azərbaycan kinematoqrafiyasının inkişafındakı xidmətlərinə görə Azərbaycan Respublikasının Əməkdar artisti fəxri adına layiq görülüb. 2017-ci ildə Cəfər Cabbarlı mükafatına layiq görülmüşdür.

## Filmoqrafiya
# Adı sənin, dadı mənim (film, 1980) (tammetrajlı televiziya tamaşası)(Aztv)
# Bir ovuc torpaq (2013)
# Biz qayıdacağıq (film, 2007)
# Biz qayıdacağıq (veriliş, 2007) (II)
# Bomba (film, 2005)
# Evləri köndələn yar (film, 1982)
# Ərazi (film, 2005)
# Fədakar (film, 2015)
# Kommersiya (film, 1992)
# Küçələrə su səpmişəm (film, 2004)
# Qəzəlxan (film, 1991)
# Qızlar (film, 2007)
# Mənim günahım (film, 1985)
# "Moskva-Bakı" qatarı (film, 2005)
# Ovsunçu (film, 2002)
# Ölüm növbəsi (film, 2009)
# Səhərə inan... (film, 2011)
# Sonuncu dərviş (film, 2009)
# Sübhün səfiri (film, 2012)
# Ünvansız eşq (2011)
# Yollar görüşəndə... (film, 1979)
# Yük (film, 1995)
# Qardaşımdan yaxşısı yox idi (film, 2010)
# Qayınanamız (teleserial, 2015)
# Kəklikotu (film, 2017)
# Oxşarabad 2:Korifeylər (film,2019)
# Vəziyyət rusca (film, 2019)
# Sevinj Stories (miniserial, 2022)
# Əqrəb mövsümü (teleserial, 2022)
# Alatava (teleserial, 2024)

## İstinadlar
Ağamirzə

**Ağamirzə** () — azərbaycanlı meyxanaçı.

## Həyatı
Ağamirzə Məmmədov 1962-ci il noyabr ayının 29-da Bakıda dünyaya gəlmişdir. 7 yaşından meyxana sənətinə maraq göstərməyə başlamışdır. O, ilk təhsili dayısı meyxana ustadı Ağasəlim Çildağdan almışdır. Həyatda olduğu müddətdə özünə məzar qazdırdığı üçün dəfələrlə gündəmə gəlib.   qız övladı var.

## İstinadlar
Mixail Kirillov

**Mixail Kirillov** (; ) — sovet kino-operatoru. Rusiyanın əməkdar incəsənət xadimi (1957).

## Həyatı
Mixail Kirillov 15 iyul 1908-ci ildə doğulub.

13 yanvar 1975-ci ildə vəfat etmiş, Moskvadakı erməni qəbiristanlığında dəfn olunmuşdur.

## Filmoqrafiya
#Mavi dənizin sahilində (film, 1935)

## İstinadlar
Rüfət Mehdiyev

**Rüfət Sabir oğlu Mehdiyev** () — müğənni və aktyor.

## Həyatı

Rüfət Mehdiyev 7 iyul 1969-cu ildə Bakıda anadan olub.

1976-1986-cı illərdə 26 Bakı Komissarı adına Mədəniyyət sarayının piano sinfində təhsil alıb.

1986-1992-cı illərdə Azərbaycan Dövlət Universitetinin geoloji coğrafiya fakültəsində təhsil alıb

1989-cu ildən musiqi ilə məşğul olub.

1992-ci ildən müğənnilik edib.

Space Televiziyasında hazırlanmış "Qış nağılı" (2002) və "Baharın nağılı" (2008) film-verilişlərində çəkilib.

1 fevral 2011-ci il tarixində insultdan vəfat edib. Nizami rayon qəbiristanlığında dəfn edilib.

## Filmoqrafiya

#Qış nağılı. I film (film, 2002)
#"Moskva-Bakı" qatarı (film, 2005)
#Dünən qəfildən gəldi (film, 2009)

## İstinadlar

## Həmçinin bax
* Azərbaycan musiqisi
* "Badi Kubə" qrupu
Rəşad Bəxtiyarov

**Rəşad Bəxtiyarov** () — Azərbaycan aktyoru. Azərbaycan Respublikasının əməkdar artisti.

## Həyatı
Rəşad Bəhram oğlu Bəxtiyarov 25 dekabr 1978-ci ildə Bakıda anadan olmuşdur. 2002-ci ildə Azərbaycan Dövlət Mədəniyyət və İncəsənət Universitetinin dram və kino aktyorluğu fakültəsini bitirmişdir. Tələbəlik dövründə Milli Teatrın tamaşalarının kütləvi səhnələrində sözsüz rollar ifa edib. 2001-ci ildən teatrın truppasında fəaliyyət göstərib.

Rəşad Bəxtiyarov Akademik Milli Dram Teatrının səhnəsində aşağıdakı rolları oynayıb:
Şəmsi bəy ("Eşq və intiqam" S. S. Axundov), Müxbir ("Kəllə" N. Hikmət), Qəzet satan ("Hərənin öz payı" X. Qoca), Kinto, Qarson və Rəssam ("Brüsseldən məktublar" H. Həsənov), Silvestr ("Skapenin kələkləri"J. Molyer), Bədxəbər ("Varlı qadın " Ə. Əmirli), Orxan ("Afət" H. Cavid), Ərəb zabiti ("Dar ağacı" B. Vahabzadə), Milis ("Ölüləri qəbiristanlıqda basdırın" İ. Şıxlı), Baloğlan ("Eloğlu" A. Şaiq), 1-ci gənc ("Mesenat" Ə. Əmirli), Abdi ("Qanlı Nigar" S. Şəndil), Andrey ("Keçmişdən gələn zəng", A. Krım), şeypurçu əsgər ("Generalın son əmri", Vaqif Səmədoğlu), Xlopov ("Müfəttiş", Nikolay Qoqol), Toğrul ("Yaşar", Cəfər Cabbarlı).

Rəşad Bəxtiyarov "Həqiqət işığında"(Mirzəyev) və "Bəyaz həyat" (Sonanın oğlu) telefilmlərində çəkilib.

Rəşad Bəxtiyarov uzun sürən xəstəlikdən sonra 16 oktyabr 2025-ci ildə 47 yaşında vəfat edib.

## Mükafatları
10 may 2019-cu ildə, 7 may 2020-ci ildə, 7 may 2021-ci ildə və 8 may 2025-ci ildə Prezident Mükafatına layiq görülmüşdür.

## Filmoqrafiya
# Bəyaz həyat (film, 2003)
# Bir anın həqiqəti (film, 2003)
# Son arzu (film, 2003)
# Məşədi İbad-94 (film, 2005)
# Qardaşımdan yaxşısı yox idi (film, 2010)
# Mürafiə vəkillərinin hekayəti (film, 2011)
# Bir ailəm var (teleserial, 2013)
# 2 ömür (film, 2016-2017) (bədii serial) (rol: Aydın)
# Ata ocağı (film, 2017) (bədii serial)

## İstinadlar
Klimenti Mints

**Klimenti Borisoviç Mints** (; ) —  sovet rejissoru və ssenari müəllifi, RSFSR əməkdar incəsənət xadimi (1989).

## Həyatı

## Filmoqrafiya
* Mavi dənizin sahilində (film, 1935)
* Nəsrəddin Xocanın 12 məzarı (film, 1966)

## İstinadlar
Yelena Kuzmina

**Yelena Kuzmina** () — Aktrisa.

## Filmoqrafiya
#Mavi dənizin sahilində (film, 1935)-Mariya

## Mənbə
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 44-46.

## İstinadlar